Държавен вестник, бр. 77, 2017 г., стр. 202

СТР.  202	
Д Ъ Р Ж А В Е Н  В Е С Т Н И К 	
БРОЙ  77
митнически съюз“ съгласно спецификациите, 
публикувани от Европейската комисия.
5. Информационните системи на Агенция 
„Митници“ работят в непрекъснат 24-часов ре­
жим. Електронните документи и информацията, 
които са постъпили след края на работното 
време на митническото учреждение, се обработ­
ват на следващия работен ден от постъпването 
им. Когато обработването на документите и 
информацията е свързано със спазването на 
законоустановени срокове:
5.1. документите и информацията се считат 
за постъпили към момента на постъпването 
им в информационната система на Агенция 
„Митници“;
5.2. сроковете за обработването на докумен­
тите и информацията от страна на митниче­
ската администрация, постъпили след края на 
работното време, започват да текат считано от 
следващия работен ден. 
6. Приемането, обработката на подадената 
информация и времето за отговор при обмена е 
в съответствие с разпоредбите на митническото 
законодателство, правилата и условията, дадени 
в спецификациите по т. 4.1 и 4.3 за съответните 
електронни системи, като се отчита спецификата 
и компетентността на митническото учреждение, 
към което е подадена информацията.
7. Не се обработва подадена по електронен път 
информация, която съдържа изпълним код или 
зловреден софтуер, независимо от формата му, 
нарушаващи сигурността на информационните 
системи на Агенция „Митници“.
8. Действията, свързани с обмена и съхране­
нието на информация, извършвани посредством 
използването на средства за електронна обработка 
на данни, се протоколират от информационните 
системи със системни записи и чрез подписване 
и удостоверяване по време в случаите, когато 
е приложимо. 
9. Лицето, което ще обменя информация с 
информационните системи на Агенция „Мит­
ници“ чрез връзка тип „система-система“ по 
т. I.1.1 от тази заповед, трябва самостоятелно и 
за своя сметка да:
9.1. комплектува своята информационна систе­
ма с необходимите апаратни, системни, мрежови 
и телекомуникационни средства, като връзката 
се осъществява с криптиран мрежов канал;
9.2. осигури необходимите програмни и тех­
нически средства за защита на информацията;
9.3. осигури необходимата възможност за 
връзка между своята информационна система и 
митническата информационна система;
9.4. при електронния обмен на информация 
се спазват и техническите изисквания за кому­
никационно оборудване и сигурност съгласно 
приложение № 1;
9.5. осигури информационната система, чрез 
която ще предоставя информация към митни­
ческата администрация съгласно тази заповед, 
да е съвместима с информационната система на 
Агенция „Митници“ и напълно да отговаря на 
заложените изисквания за обмен на съобщения, 
дадени в публикуваните на Е-портала на Агенция 
„Митници“ спецификации, и да не възпрепятства 
бизнес процесите и митническия контрол;
9.6. преди въвеждане в експлоатация на 
връзката между информационните системи се 
провеждат тестове за съвместимост по процедура 
съгласно приложение № 2.
10. Агенция „Митници“ осигурява на лицата 
по т. I.1.1 възможност за преглед на изпратените 
и получените съобщения при обмена на инфор­
мация посредством използването на средства за 
електронна обработка на данни. 
11. Съгласно чл. 171 от Регламент (ЕС) 
№ 952/2013, ако стоките не се представят в рам­
ките на 30 дни от подаването на митническата 
декларация, то подадената митническа декла­
рация автоматично се изтрива от митническата 
информационна система.
12. Всички лица, които ще подават информация 
по чл. 6 и чл. 15 от Регламент (ЕС) № 952/2013, 
трябва да притежават валиден ЕОРИ номер и да 
се регистрират по реда на тази заповед.
13.  Физическите лица, които не са ико­
номически оператори и подават митнически 
декларации само епизодично, могат да бъдат 
представлявани пред митническите органи 
от косвен представител по смисъла на чл. 18, 
параграф 1 от Регламент (ЕС) № 952/2013, без 
да е необходимо да бъдат регистрирани по реда 
на тази заповед и да притежават квалифициран 
електронен подпис. В тези случаи митническият 
представител следва да отговаря на изисквани­
ята по т. I.2.2.1 и I.2.2.2 от настоящата заповед.
ІІ. Регистрация
1. Регистрацията за обмен на информация 
посредством използването на средства за елек­
тронна обработка на данни (наричана по-долу 
регистрация) се извършва чрез подаване на 
заявление за регистрация съгласно приложение 
№ 3 към настоящата заповед. 
1.1. Заявлението за регистрация се подава 
по електронен път посредством средствата, 
предоставени от Е-портала на Агенция „Мит­
ници“. Спрямо заявлението се прилага квали­
фициран електронен подпис на правоимащото 
лице (наричан по-долу КЕП), издаден съгласно 
изискванията на Регламент (ЕС) № 910/2014 на 
Европейския парламент и на Съвета и Закона 
за електронния документ и електронния подпис.
1.2. Регистрацията може да се извърши от 
лицето или от упълномощен от него представител.
1.3. Към електронното заявление за регис­
трацията на юридическите лица се прилага 
КЕП на законния му представител или КЕП на 
упълномощеното лице. 
2. За целите на регистрацията по реда на тази 
заповед се обработват следните данни:
2.1. ЕОРИ номер на лицето, което се ре­
гистрира за обмен на информация посредством 
използването на средства за електронна обра­
ботка на данни;
2.2. данни за автора на заявлението по смисъла 
на чл. 4 от Закона за електронния документ и 
електронния подпис:
2.2.1. имена;
2.2.2. уникален идентификатор (ЕГН или 
ЛНЧ), когато авторът е лице, регистрирано на 
територията на Република България;
2.2.3. информация за контакт;